als_Latn dik_Latn sag_Latn
Reagon Partisë Demokratike, dega Korçë për aleancën FRD-PS
Partia demokratike dega Korçë ka reaguar në lidhje me lidhjen e aleancës së Partisë së Bamir Topit me të majtën në zgjedhjet e pjesshme lokale për kryetarin e Bashkisë Korcë. “Opinioni publik korçar dhe ai i mbarë vendit janë njohur më vendimin e Partisë së ish-Presidentit Bamir Topi, për të mbështetur kandidatin e Partisë Socialiste në zgjedhjet për kryetar bashkie të qytetit të Korçës, që do të mbahen këtë të diel. E reja në këtë vendim të FRD-së është dalja e saj hapur si aleate e Partisë Socialiste, një pozicion politik, të cilin kjo parti është munduar ta kamuflojë deri më sot, duke u deklaruar me fjalë si parti e djathtë”, thuhet në deklaratën e Partisë Demokratike, dega Korçë. Sipas degës së PD të Korçës, kjo lëvizje e koordinuar e Partisë Socialiste dhe FRD-së, dëften frikën e tyre të humbjes përballë permormancës shumë pozitive të kandidatit të PD-së, zotit Sotiraq Sratobërdha, si dhe nevojën e PS-së për paterica dhe oreksin e patericave për thërrimet e pushtetit. “Partia Demokratike, shpreh përbuzjen e saj për këtë lloj pazari, për këto lloj llogarish, që nuk kanë asnjë lidhje me kulturën qytetare të Korçës dhe pritshmëritë e banorëve të saj nga këto zgjedhje. Vetëm frymë të re nuk ka në aleancën FRD-PS për Bashkinë e Korçës. Përkundrazi. Ka frymë të vjetër, si manifestim i zakoneve më të këqija politike për të bërë opozitën e opozitën dhe patericën e partisë në pushtet për interesa meskine”, thuhet në deklaratën e Partisë Demokratike, dega Korçë. Në të fund të deklaratës së saj, partia Demokratike, dega Korçë, u bëri sërish thirrje qytetarëve të zgjedhin alternativën më të mirë, që në bindjen tonë është ajo e kandidatit demokrat, Sotiraq Stratobërdha dhe njëherësh t’i japim me votën e tyre një mësim të mirë qytetarie të gjithë atyre që guxojnë në Korçë ta konsiderojnë pushtetin bashkiak jo një shtëpi të përbashkët të qytetarëve, por një tortë për ta ndarë me njëri tjetrin.
als_Latn als_Latn